شەفەق نیوز/ کەناڵ  "i24
news"  ئیسرائیلی وت: وەرپرسیگ ئەفغانی دووپات کرد ک رەوتیگ
لە بزووتنەوەی تاڵیبان وازکردنیگ نشان دا ئەرا دروسکردن پەیوەندی وەرد ئیسرائیل، ئەرا
قایمکردن دەسەڵات بزووتنەوەگە و بتەوکردن پەیوەندیەیلی وەگەرد هیزەیل کاریگەر لە جەهان
جویر ئیسرائیل.
کەناڵەگە
لەزوان وەرپرسیگ ئەفغانی ناوی ئاشکرا نەکرد، تەنیا باس ئەوە کرد ک وەرپرسەگە لە گفتوگۆ
وەگەرد خاوەن بڕیارەیل و وەزیرەیلیگ لەناو حکومەت تاڵیبان بەشداری کردیە، وت: لە گامەیل
یەکەم، ئەفغانستان گرنگی وە دروسکردن پەیوەندیەیل ژیوەژیر دیەێد، و نووستن ئی دانوسەنینە
لە ساڵەیل ئایندە بەر گرێد.
وتیش:
ئامانجە کۆتاییەگە ئەرا ئی تەقەلا لەناو تاڵیبان ئەرا رەسین وە رێککەفتنیگ دووانی لەناوبەین
هەردوگلا تیەێد، چوینکە خوازن رژیمیان قایم بکەن، ئەراوە خوازن پەیوەندی قایمیگ وەرد
هیزەیل مەزن لەناوچە دروس بکەن، و ئیسرائیل وە دەوڵەتەیگ کاریگەر دوینن.
وەرپرسە ئەفغانیەگە وتیش: ئی سیاسەتە روی فەرمییە
نییە لە حکومەت تاڵیبان، باوجی رای کەسەیلگە لەناو بزووتنەوەگە، و کەناڵە عبریەگە وتیش:
وەزارەت دەرەوەی ئیسرائیل جواو ئی خەوەرەیلە نەیا.
